21.10.2022.
LV
Eiropas Savienības Oficiālais Vēstnesis
L 273/1
II (Neleģislatīvi akti)
STARPTAUTISKI NOLĪGUMI PADOMES LĒMUMS (ES) 2022/1987 (2022. gada 13. oktobris) par to, lai Savienības vārdā parakstītu Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Malaizijas valdību, no otras puses
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 209. pantu saistībā ar 218. panta 5. punktu, ņemot vērā Eiropas Komisijas priekšlikumu, tā kā: (1)
Padome 2004. gada 25. novembrī pilnvaroja Komisiju sākt sarunas ar Malaiziju par Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Malaizijas valdību, no otras puses (“nolīgums”).
(2)
Sarunas par nolīgumu tika sekmīgi pabeigtas, 2016. gada 6. aprīlī parafējot nolīgumu Putradžajā, Malaizijā.
(3)
Sarunu vedēji ir apstiprinājuši savu kopīgo izpratni par to, ka saskaņā ar Malaizijas Federālo konstitūciju Malaizijas valdības nodoms, parakstot nolīgumu ir, ka nolīgums ir saistošs visai Malaizijai kopumā.
(4)
Nolīguma mērķis ir izveidot spēcīgāku partnerību starp Savienību un Malāziju, kā arī padziļināt un pastiprināt sadarbību savstarpēji interesējošos jautājumos, ieskaitot cilvēktiesības, masu iznīcināšanas ieroču neizplatīšanu, terorisma apkarošanu, korupcijas un organizētās noziedzības apkarošanu, tirdzniecību, migrāciju, vidi, enerģētiku, klimata pārmaiņas, transportu, zinātni un tehnoloģijas, nodarbinātību un sociālos jautājumus, izglītību un lauksaimniecību.
(5)
Tāpēc nolīgums būtu jāparaksta Savienības vārdā, ar noteikumu, ka tas tiks noslēgts vēlāk,
IR PIEŅĒMUSI ŠO LĒMUMU.
1. pants Ar šo tiek atļauts Savienības vārdā parakstīt Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Malaizijas valdību, no otras puses (“nolīgums”), ar noteikumu, ka tas tiks noslēgts (1).
(1) Nolīguma tekstu publicēs kopā ar lēmumu par tā noslēgšanu.